B4-0504, 0509, 0515, 0524, 0536 και 0542/98

Ψήφισμα σχετικά με την προγραμματιζόμενη έναρξη λειτουργίας του πυρηνικού σταθμού του Mochovce

Το Ευρωπαϊκό Κοινοβούλιο,

- έχοντας υπόψη τα ψηφίσματά του της 16ης Φεβρουαρίου 1995, για το σχέδιο του Mochovce ((ΕΕ C 56 της 6.3.1995, σελ. 116)) και της 16ης Μαρτίου 1995, σχετικά με τον πυρηνικό σταθμό του Mochovce ((ΕΕ C 89 της 10.4.1995, σελ. 163)),

- έχοντας υπόψη το ψήφισμά του της 20ής Σεπτεμβρίου 1996, σχετικά με μέτρα συνεργασίας μεταξύ Ανατολικής και Δυτικής Ευρώπης στον τομέα της ενέργειας και της πυρηνικής ασφάλειας ((ΕΕ C 320 της 28.10.1996, σελ. 245)),

- επισημαίνοντας την ανακοίνωση της Ευρωπαϊκής Επιτροπής «Βελτίωση της πυρηνικής ασφάλειας στην Κεντρική και Ανατολική Ευρώπη και στην Κοινότητα Ανεξαρτήτων Κρατών» (Μάρτιος 1998),

Α. λαμβάνοντας υπόψη την καθοριστική σπουδαιότητα που προσδίδεται στην ανάπτυξη του ενεργειακού τομέα στην Ευρωπαϊκή Ένωση, στις χώρες της Κεντρικής και Ανατολικής Ευρώπης και στις χώρες της πρώην Σοβιετικής Ένωσης,

Β. λαμβάνοντας υπόψη ότι κάθε κράτος δικαιούται να αυτοπροσδιορίζει τη χρήση πρωτογενούς ενέργειας,

Γ. λαμβάνοντας υπόψη ότι σε πολλές από τις χώρες αυτές η πυρηνική ενέργεια διαδραματίζει σημαντικό ρόλο κατά τον ενεργειακό εφοδιασμό του πληθυσμού[semigr ] επισημαίνοντας ειδικότερα τις επανειλημμένες προειδοποιήσεις του ότι κατά την παραγωγή πυρηνικής ενέργειας θα πρέπει να προσδίδεται ύψιστη προτεραιότητα στην ασφάλεια και την προστασία του πληθυσμού από πυρηνικούς κινδύνους,

Δ. συνειδητοποιώντας τις ανησυχίες μεγάλων τμημάτων του πληθυσμού στην Κεντρική και Ανατολική Ευρώπη καθώς και στα γειτονικά κράτη σχετικά με τα ανεπαρκή μέτρα ασφάλειας τόσο σε πολλούς πυρηνικούς σταθμούς που λειτουργούν όσο και σε πυρηνικούς σταθμούς η κατασκευή των οποίων δεν έχει ακόμη ολοκληρωθεί,

Ε. λαμβάνοντας υπόψη τις προσπάθειες της Ευρωπαϊκής Ένωσης να συμβάλλει, στο πλαίσιο των δυνατοτήτων της, στη βελτίωση των προδιαγραφών ασφάλειας στους πυρηνικούς σταθμούς των χωρών της Κεντρικής και Ανατολικής Ευρώπης και της πρώην Σοβιετικής Ένωσης,

ΣΤ. λαμβάνοντας υπόψη ότι, το 1995, το Ευρωπαϊκό Κοινοβούλιο, μετά από διαβούλευση με εμπειρογνώμονες, κατέληξε στο συμπέρασμα ότι -ιδίως λόγω της έλλειψης συμπιεστή- εξακολουθούν να υπάρχουν σοβαροί ενδοιασμοί ως προς τη μελλοντική ασφάλεια του πυρηνικού σταθμού του Mochovce,

Ζ. επισημαίνοντας ότι δεν έχει έως τώρα επιχειρηθεί ο εκ των υστέρων επανεξοπλισμός ενός αντιδραστήρα VVER 440-213 και ότι η επέκταση σχετικών εγκαταστάσεων στο Greifswald (ΟΔΓ) δεν είχε επιτραπεί λόγω υπερβολικού κόστους,

Η. εκφράζοντας την ανησυχία του για την πρόθεση της Σλοβακικής Κυβέρνησης να επιτρέψει σε λίγες εβδομάδες την έναρξη λειτουργίας του πυρηνικού σταθμού του Mochovce μολονότι εξακολουθούν να υπάρχουν σοβαροί ενδοιασμοί για την ασφάλεια του σταθμού αυτού,

Θ. λαμβάνοντας υπόψη ότι η Δημοκρατία της Σλοβακίας μετέχει σε διάφορα προγράμματα πυρηνικής ασφάλειας του PHARE που ασχολούνται επίσης με ζητήματα ασφάλειας του πυρηνικού σταθμού του Mochovce και ότι, στο πλαίσιο αυτό, η Επιτροπή, κατόπιν αιτήματος των αρμοδίων για τη χορήγηση αδειών σλοβακικών αρχών ανέθεσε στις εθνικές υπηρεσίες εμπειρογνωμόνων να βοηθήσουν τις σλοβακικές αρχές,

Ι. λαμβάνοντας υπόψη ότι, σύμφωνα με τα πορίσματα μελέτης του ΟΟΣΑ, ο σλοβακικός ενεργειακός τομέας παρουσιάζει πολλές δυνατότητες για βελτιώσεις της ενεργειακής απόδοσης και ότι με τέτοιου είδους μέτρα για τη βελτίωση της ενεργειακής απόδοσης θα μπορούσαν να επιλυθούν με λιγότερο κόστος τα ενεργειακά προβλήματα της χώρας αυτής,

ΙΑ. υπογραμμίζοντας, συνεπώς, ότι ως όργανο που εκπροσωπεί τους πολίτες της ΕΕ δικαιούται να εκφέρει τη γνώμη του,

1. επιδοκιμάζει τη συμφωνία μεταξύ της αυστριακής και σλοβακικής κυβέρνησης η οποία προβλέπει τον έλεγχο των συστημάτων ασφάλειας του εν λόγω πυρηνικού σταθμού και την αξιολόγηση των πορισμάτων από διεθνή και ανεξάρτητη επιτροπή εμπειρογνωμόνων[semigr ]

2. αναμένει τη δημοσίευση των πορισμάτων της αξιολόγησης των προδιαγραφών ασφάλειας[semigr ]

3. καλεί τη Δημοκρατία της Σλοβακίας να μην επιτρέψει την έναρξη λειτουργίας του πυρηνικού σταθμού του Mochovce παρά μόνον εφόσον οι ενδοιασμοί για την ασφάλεια του σταθμού αυτού θα έχουν εξαλειφθεί πλήρως κατόπιν σχετικής έρευνας ανεξαρτήτων εμπειρογνωμόνων[semigr ]

4. υπενθυμίζει ότι το Ευρωπαϊκό Κοινοβούλιο έχει επανειλημμένως ασκήσει πιέσεις προκειμένου τα μέτρα για την επέκταση ή την ολοκλήρωση νέων ή κατασκευαζομένων εγκαταστάσεων να συνδέονται με τη διακοπή λειτουργίας των επισφαλέστερων πυρηνικών εγκαταστάσεων[semigr ] αναμένει, συνεπώς, ότι σε περίπτωση έναρξης της λειτουργίας του Mochovce θα διακοπεί πάραυτα η λειτουργία του πυρηνικού σταθμού Bohunice[semigr ]

5. εκφράζει ανησυχία για το γεγονός ότι οι αρχές της Σλοβακίας δεν έχουν δώσει σαφή απάντηση στο πρόβλημα της αποθήκευσης πυρηνικών αποβλήτων[semigr ]

6. επισημαίνει ότι η τήρηση προδιαγραφών ασφάλειας που εφαρμόζουν τα κράτη μέλη της Ευρωπαϊκής Ένωσης στους πυρηνικούς σταθμούς εντάσσεται στο κοινοτικό κεκτημένο[semigr ]

7. επαναλαμβάνει την άποψή του ότι η διεύρυνση της ΕΕ δεν θα πρέπει σε καμία περίπτωση να προκαλέσει την υποβάθμιση των προδιαγραφών πυρηνικής ασφάλειας[semigr ]

8. υπενθυμίζει, χωρίς να επιθυμεί να παρέμβει στις επιλογές της ενεργειακής πολιτικής των σλοβακικών αρχών, ότι η εξοικονόμηση ενέργειας και η βελτίωση της ενεργειακής απόδοσης αποτελούν τα πρωταρχικά μέσα μιας βιώσιμης ενεργειακής πολιτικής την οποία υποστηρίζουν τα ενεργειακά προγράμμματα της Ευρωπαϊκής Ένωσης[semigr ]

9. καλεί την Ευρωπαϊκή Επιτροπή να παράσχει στη Δημοκρατία της Σλοβακίας την απαραίτητη βοήθεια ούτως ώστε να καταρτίσει ένα ενεργειακό σχέδιο που θα βασίζεται στην πολυμορφία της ενεργειακής παραγωγής και θα διασφαλίζει τα υψηλότερα επίπεδα προστασίας του πληθυσμού[semigr ]

10. αναθέτει στον Πρόεδρό του να διαβιβάσει το παρόν ψήφισμα στο Συμβούλιο, την Επιτροπή, καθώς και τη σλοβακική κυβέρνηση.